1. klasična glasba

Pozdravljeni učenci,

trenutno je prava priložnost, da se učite uporabljati sodobne medije (telefon, tablica ali računalnik) kot orodje, ki nam omogoča hitro in enostavno spoznavati svet okoli nas.

V bivanju ste že spoznali zvrsti likovne umetnosti (slikanje, risanje, kiparstvo, umetniška grafika - tiskanje, grafično in industrijsko oblikovanje s pomočjo računalnika ter fotografijo). Danes pa bomo začeli spoznavati zvrsti glasbene umetnosti. Začeli bomo z glasbeno zvrstjo, ki jo imenujemo klasična glasba (angleško: classical music). V spletni brskalnik vtipkajte: klasična glasba, zgodovina klasične glasbe, koncert klasične glasbe ali kaj podobnega. Prebrali si boste lahko kdaj, kako in kje se je začela razvijati klasična glasba, kje so jo igrali, kje jo igrajo danes, kdo so umetniki skladatelji, ki so jo pisali. Za nekatere ste verjetno že slišali, ali pa ste jedli njihove marcipanove  krogljice. Pošiljam vam povezave treh koncertov. Je med njimi kakšna razlika? Ste se s klasično glasbo že kdaj srečali in v kateri umetniški zvrsti? Kateri inštrumenti prevladujejo?

Nekaj ustvarjalnosti pri iskanju pa prepuščam vam.

- koncert simfoničnega orkestra: [https://www.youtube.com/watch?v=rOjHhS5MtvA](https://www.youtube.com/watch?v=rOjHhS5MtvA" \t "_blank)

- koncert godalnega kvarteta: [https://www.youtube.com/watch?v=qSEAguoFE1A](https://www.youtube.com/watch?v=qSEAguoFE1A" \t "_blank)

- klasična glasba v risanih filmih/risankah: [https://www.youtube.com/watch?v=6bmZgzBu9pY](https://www.youtube.com/watch?v=6bmZgzBu9pY" \t "_blank)

Lep pozdrav, učitelj Matic.